 TEODOR MAZILU Proştii sub clar de lună  Cuprins SCENA I 3 SCENA II 6 SCENA III 12 SCENA IV 16 SCENA V 16 SCENA VI 19 SCENA VII 22 SCENA VIII 24 SCENA IX 26 SCENA X 27 SCENA XI 27 SCENA XII 28 SCENA XIII 29 SCENA XIV 31 SCENA XV 31 SCENA XVI 32 SCENA I Clementina, Gogu CLEMENTINA: Gogule, tu pleci Îţi iei geamantanul şi te duci Eu rămân singură, Gogule GOGU: Da, Clementina, o sa rămâi singură cuc CLEMENTINA: Tu eşti cinic, Gogule, tu mai ai putere să faci glume?! GOGU: Da Mai am Unde mi-e costumul bleumarin? CLEMENTINA (printre sughiţuri de plâns): În şifonier (cu un efort supraomenesc ) În raftul al doilea GOGU: După cum observ, plângi Nu plânge, Clementino Ne aude vecinul de la parter şi o să spună că ne certăm CLEMENTINA (se închide în suferinţa ei): Am avut încredere în tine, Gogule Credeam că, în cele din urmă, o să te schimbi GOGU (cele spuse de Clementina îl nedumeresc în cel mai înalt grad): Foarte rău ai făcut, Clementina Cine te-a pus să ai încredere în mine? N-aveai decât să observi că nu eram sincer în sentimentele mele (puţin familiar) Cam bătea la ochi, draga mea CLEMENTINA (pironită în punctul ei de vedere): Respirai atâta siguranţă Erai atât de tandru GOGU (vădit contrariat): Eu, siguranţă? Eu ţi-am dat ţie un sentiment de siguranţă?! Siguranţă, Clementino?! Eu m-am purtat tandru cu tine?! (Nu mai înţelege nimic ) Tu eşti puţin cam tralala CLEMENTINA: Gogule, eu îţi spun ce simt eu Eram absolut sigură că voi muri în braţele tale GOGU (cerându-i parcă socoteală): Ce motive ai avut să ai încredere în mine? Ţi-am dat eu vreun motiv? A fost atitudinea mea de aşa natură? Nimeni n-are încredere în mine Nici mama, care m-a născut şi m-a alăptat Taică-meu se uită chiorâş la mine Fraţii mei se sperie numai când mă văd Nimeni n-are încredere în mine, şi pe bună dreptate Absolut nimeni Nici măcar la serviciu Tuturor le par neserios, aproape suspect (cu dispreţ) Te-ai găsit tocmai tu să ai încredere în mine! CLEMENTINA: Gogule, tu eşti un om inteligent Tu ştii că dragostea e oarbă GOGU (neînduplecat): Să nu fie Când o femeie iubeşte, trebuie să deschidă ochii, Clementino Femeia trebuie să se întrebe: cu cine-mi leg viaţa? Ce caracter are omul? (logică inevitabilă) Ai luat-o aşa superficial Ai fost uşuratică CLEMENTINA (roaba amintirilor): Vrei să spui sinceră? Nu, Gogule Eu am citit în sufletul tău Mi-a plăcut felul tău de-a fi GOGU (ascultă descumpănit spovedania femeii): Felul meu de a fi? Care, „felul meu de-a fi”? N-am nici un fel de a fi Ce motive ai avut tu să te arunci ca o nebună în braţele mele? Nu pot să-mi explic nici până în ziua de astăzi Totdeauna m-am întrebat: ce a găsit femeia asta la mine? Frumuseţe, nu se poate spune Delicateţe, nici atât Sânt destul de grosolan Te-am şi bruscat de câteva ori (cu imputare) De ce te-ai îndrăgostit de mine? De ce? CLEMENTINA (din ce în ce mai sinceră): Cum de ce? GOGU: Ţi-am cerut eu aşa ceva? Ţi-am pretins eu? (omeneşte) Fii sinceră! Dacă te-am dezamăgit din punct de vedere moral, dispreţuieşte-mă, din adâncul sufletului şi lasă-mă dracului în pace CLEMENTINA: Nu-i aşa de simplu, Gogule Sentimentul se naşte fără să vrei Sentimentele nu vin la comandă, Gogule Acuma râzi, Gogule O să te lovească odată şi pe tine, atunci o să vezi tu, Gogule, ce-i durerea Ce pot să fac dacă mi-ai intrat în sânge? GOGU: Patimă oarbă? Bine, dar raţiunea?! (mai energic) Raţiunea, Clementino! Tu n-ai raţiune? N-ai cap? Nu-ţi dai seama că sunt un tip jalnic, cu puţine trăsături omeneşti? Tu nu judeci? CLEMENTINA (dă din cap în semn că nu, ea nu judecă): Eu nu judec, Gogule, eu iubesc GOGU: Eşti puţin cam tralala (schimbă tonul) Ţie îţi las totul: casa, studioul, televizorul, fotoliile, frigiderul, covoarele; eu îmi iau numai discurile şi îmbrăcămintea CLEMENTINA (exaltată): Eu nu vreau mobila Eu pe tine te vreau GOGU: Fii cuminte, dragă, că ne-aud vecinii (cinism premeditat) Îţi dau tot ce am eu mai bun CLEMENTINA (pătimaşă): Nu vreau mobila, Gogule Vreau sufletul tău, Gogule GOGU (sincer mirat Aude parcă pentru prima oară în viaţa lui asemenea cuvinte): Ce vrei dragă? CLEMENTINA: Gogule, n-am nevoie de mobilă Am nevoie de căldură sufletească GOGU (o linişteşte): Vine şi căldura sufletească după aceea Nu te uiţi ce trusou ai? Ce frigider? Ce covoare! Ce fotolii! Crezi că n-o să găseşti un om cu sufletul curat care să vrea să se odihnească în asemenea fotolii? N-o să găseşti un om dintr-o bucată care să vrea să facă un duş într-o baie ca a ta? Orice bărbat care o să se odihnească în fotoliile astea o să ajungă la concluzia că eşti o femeie superioară Ascultă, Clementino, ce-ţi spun eu Eşti o femeie superioară O să te recăsătoreşti uşor CLEMENTINA: Eşti cinic GOGU: Vezi? Vezi că sunt şi cinic? CLEMENTINA (printre lacrimi): Văd, Gogule, îţi văd cu precizie toate defectele Şi totuşi Şi totuşi, te iubesc GOGU (se dă la o parte): N-am caracter CLEMENTINA (vine spre el): Te ador GOGU (încercând să scape de ea): Sunt un netrebnic CLEMENTINA (copleşită de pasiune): Te iubesc! GOGU (fuge din faţa ei): Sunt un om gol pe dinăuntru CLEMENTINA (aleargă spre el): Te iubesc cu tot vidul tău sufletesc GOGU (din ce în ce mai disperat): Sunt imoral CLEMENTINA: Te ador GOGU: Te detest CLEMENTINA: Te iubesc GOGU (schimbă tonul): Minţi! Nu mă iubeşti În realitate, mă urăşti Mereu îmi reproşezi că n-am principii, că din cauza mea te-ai retras din câmpul muncii N-ai vrut să porţi pantofii ăia Ai spus că tu nu porţi pantofi din bani furaţi O, parcă văd şi acuma cu câtă indignare mi-ai vorbit! Erai în bucătărie, spălai vasele CLEMENTINA: Eu nu sunt ca tine, Gogule Vreau să mai păstrez ceva omenesc Puţin, Gogule! Foarte puţin Ce te deranjează? Poate e un capriciu GOGU (ridicând geamantanul): Bine, eu plec Rămâi cu fondul tău cinstit! (Clementina încearcă să-i smulgă geamantanul, nu reuşeşte Gogu pleacă ) Adio, incoruptibilo! CLEMENTINA (fuge după el): Gogule! SCENA II Clementina, Ortansa ORTANSA (o găseşte pe Clementina plângând Îi şterge obrazul cu o mişcare maternă): Ce e, mă, cu tine? Iar plângi? (foarte îngrijorată) Pari foarte schimbată CLEMENTINA: Nici eu nu mai ştiu cum arăt (Îşi scoate o oglindă din poşetă şi se examinează ) Arăt groaznic Dragă Ortansa, nu ştiu ce să mă fac, sunt momente când aş prefera să mor ORTANSA (cu duşmănie): Gogu CLEMENTINA: Vrea să divorţeze Zice că eu sunt o femeie superioară şi o să mă recăsătoresc uşor „Tu, Clementino, o să-ţi refaci repede viaţa ” Aşa îmi spune sistematic ORTANSA (zâmbeşte cu amărăciune, înţelege suferinţa prietenei O îmbrăţişează cu afecţiune): Doamne, cât de naive eram, îmi vine să râd când îmi amintesc Nu ştiu, poate sunt eu o nebună, poate cer prea mult de la viaţă Noi n-am avut noroc nici în dragoste, nici în alt domeniu Ai auzit ce noroc a dat peste sclifosita aia de Beatrice? A câştigat o sută de mii de lei la loto CLEMENTINA (încercând să explice evenimentul): Da Dar a fost o întâmplare ORTANSA (se plimbă îngândurară): Şi eu sufăr mult, foarte mult, Clementino Stau şi mă întreb: ce-o să se aleagă din viaţa mea? CLEMENTINA (cu puţină tristeţe şi oarecare invidie): Tu eşti iubită, Ortansa ORTANSA (zâmbeşte amar O mângâie pe Clementina ca pe o copilă bună şi naivă): Da, dar nu iubesc eu CLEMENTINA (care bănuieşte o dramă asemănătoare): Nu te lasă să te încadrezi în câmpul muncii? ORTANSA: Nu, invers, draga mea Mă bate la cap să lucrez undeva „Du-te şi munceşte, Ortanso, dacă vrei să te mai strâng cu patimă în braţe ” De-atâtea ori mi-a spus să lucrez, a insistat atâta, încât simt că nu-l mai iubesc Când a venit cu pretenţiile alea absurde, am simţit că mă înşeală sufleteşte CLEMENTINA: Gogu s-a purtat dur cu mine Mi-a spus ă dacă nu mă retrag din câmpul muncii, eu nu mai însemn nimic pentru el ORTANSA (îl descoperă pe Gogu): Te-a rugat Gogu să nu fi încadrată? A insistat să nu mai lucrezi? CLEMENTINA: Da, Ortansa A insistat ORTANSA (încântată de Gogu): A procedat ca un adevărat bărbat Atunci ar trebui să fii fericită CLEMENTINA: Degeaba m-am retras, Gogu tot nu mă iubeşte Nu sunt nici salariată, nici fericită ORTANSA: E vina ta, Clementino Tu nu ştii să-l apreciezi pe Gogu Gogu e foarte delicat Emilian nu are delicateţea lui Gogu Eu, Clementino, îl credeam altfel de om CLEMENTINA (cu un uşor avînt romantic): Mai drept? Mai bun? ORTANSA (preia avântul Clementinei şi-l ridică pe cele mai înalte culmi): Mai descurcăreţ, nu ştiu cum să-ţi explic, Clementino, mai modern mai francez să-mi fi satisfăcut toate capriciile Când l-am cunoscut prima oară, îmi vorbea despre munca lui, de şedinţe, activitatea obştească, situaţia internaţională, revoluţia culturală, păstrarea avântului obştesc adevărul Giordano Bruno E foarte greu, Clementino A trebuit să mă lupt ca să-l cuceresc pe Emilian, deşi nu-mi prea plăcea felul lui de-a fi Când l-am luat de soţ, aveam o singură speranţă CLEMENTINA: O speranţă? ORTANSA: Da O mare speranţă Speram că nu e sincer în ce-mi spune Lucra şi atunci la controlul financiar şi-mi tot spunea că el urăşte pungaşii Credeam că vorbeşte şi el aşa, fiindcă aşa se cere acuma Eram convinsă că, de fapt, minţea ca să-mi facă mie plăcere Şi convingerea asta m-a atras spre el CLEMENTINA: Şi? ORTANSA: M-a indus în eroare (oftând) E sincer, dragă, foarte sincer Mi-e şi lehamite cât de sincer e (cu profund dispreţ) Crede în ceea ce face Am încercat să-l îndrept, să-i deschid capul A încercat şi biata maică-mea, şi bietul taică-meu, care tu ştii ce logică de fier are: „Măi Emilian, fii şi tu mai culant, mai serviabil Emilian, ai trecut de treizeci de ani, nu mai eşti un copil, mai închide şi tu ochii” Nu Zice să mă schimb eu (uimită de absurdul situaţiei) Zice că el nu mai stă cu mama şi cu tăticul Auzi, dragă, ce aberaţii! CLEMENTINA (puterea de analiză critică): Nu seamănă deloc cu Gogu ORTANSA: Cum o să semene cu Gogu?! Sunt diferiţi, Clementina, foarte diferiţi Ăia de la serviciu l-au stricat pe Emilian El avea un fond bun Când l-am rugat să-mi facă un mic serviciu nu era cine ştie ce ştii ce mi-a răspuns? „Dragă Ortansa, pur şi simplu nu ştiu să fac intervenţii ” – „Cum nu ştii, dragă – m-am înfuriat şi eu – că doar eşti bărbat în toată firea ” – „Nu ştiu – mi-a răspuns textual – nu ştiu ce mutră să fac, nu ştiu să discut pentru o intervenţie, să dau un telefon pentru o intervenţie, să aştept un om pentru o intervenţie, să aştept răspuns la o intervenţie ” E nebun de legat (cu disperare) Om cu studii superioare, şi să nu ştie să facă o intervenţie?! CLEMENTINA: Trebuie să-ţi fie foarte greu ORTANSA: Ţie pot să-ţi spun Nici mamei nu i-am spus totul Ea, biata de ea, crede că sunt fericită Ea nici nu bănuieşte catastrofa (Izbucneşte în plâns ) CLEMENTINA (îşi desface palmele): Nu plânge Dacă Emilian te roagă să te schimbi, schimbă-te ORTANSA: Viaţa mea e un iad CLEMENTINA: Dacă Emilian îţi cere să lucrezi, lucrează Gogu mi-a cerut să nu mai lucrez N-am mai lucrat ORTANSA (revenindu-şi parcă): Eu nu-s ca tine, Clementino, eu am un caracter voluntar Eu am pretenţii mari de la viaţă Ceasuri întregi mă gândesc ce-aş fi ajuns eu, cu trupul meu, în Occident! Ce situaţie aş fi avut Mulţi bărbaţi inteligenţi şi bine făcuţi şi-ar fi risipit averile numai ca să-mi sărute picioarele (Îşi examinează trupul cu seriozitate ) Spune şi tu, Clementino, fii obiectivă (Îşi mângâie sânii încet, protector Tresare speriată, izbită de sentimentul nedreptăţii ) Am sâni mici şi duc o viaţă monotonă Cu asemenea sâni, la Nisa, pe Coasta de Azur, dacă i-aş fi fluturat în staţiunile balneare de-acolo CLEMENTINA (obiectivă): Tu ai un bust foarte frumos ORTANSA (bătându-se peste şolduri): Aş fi înnebunit Europa (Cu fiecare mişcare a mâinilor, care alunecă de-a lungul trupului, descoperă o altă localitate balneară în care ar fi avut succes ) Veneţia, Taormina Monte-Carlo, Baden-Baden În fiecare zi aş fi auzit: „Ortansa, mi-ai intrat în sânge Sunt conte, dar nu pot să trăiesc fără tine ” Aici, la noi, degeaba am eu un bust frumos (înlăturând o posibilă remarcă a Clementinei) Nu, n-aş fi devenit curvă, Clementino Aş fi păstrat întotdeauna în adâncul sufletului un ideal spre care aş fi tânjit CLEMENTINA: Tu, Ortansa, eşti o cerebrală, eu am alte trăsături caracteristice La Emilian nu te gândeşti? Ce-o să se întâmple cu el? ORTANSA: Eu mi-am făcut datoria L-am rugat să se schimbe, să devină mai realist E o prostie ceea ce face el A fost destulă vreme cinstit Ei, până când s-o ducă tot aşa? El şi-a făcut stagiul de om cinstit, acuma e rândul altora să fie oameni de treabă Nu vrea Spune că el nu ştie să fie decât om cinstit Altceva nu ştie Auzi ce nebun, Clementino Zice că eu am concepţii burgheze, că încă nu m-am debarasat Auzi debarasat! Divină expresie CLEMENTINA: N-a zis că te lasă? ORTANSA (superioară): Exclus! I-am intrat în sânge Omul ăsta nu poate să trăiască fără mine Cred că sar sinucide dacă l-aş părăsi CLEMENTINA (simplitate abuzivă): Şi eu mă sinucid dacă Gogu nu se întoarce la căminul conjugal ORTANSA: Emilian e un tip slab, deşi face pe grozavu’! Mi-e şi teamă să discut cu el N-aş vrea să am pe conştiinţă viaţa unui salariat disciplinat Dar n-am ce face Trebuie să-mi trăiesc şi eu viaţa Chiar astăzi îi spun: „Stimate tovarăşe Emilian, soţia dumneavoastră, plină de influenţe ale moralei burgheze, nu vă mai iubeşte ” Asta şi este realitatea Nu-l iubesc Nu ştie să facă mici servicii Nu ştie să spună anecdote A încercat o dată – fiasco total Nu ştie să fie cinic Ăsta e bărbat? CLEMENTINA (fericire tragică): Gogu e foarte cinic (Ortansa se plimbă, aducându-şi aminte de ceva, izbucneşte în râs ) De ce râzi dragă? ORTANSA: O, n-are nici o importanţă Mă gândeam la o prostie, ceva complet absurd O să te cruceşti când o să auzi Ştii cu cine m-aş fi potrivit eu? (după o scurtă pauză) Cu Gogu al tău CLEMENTINA (râde şi ea, amuzată de absurditatea acestei idei): Zău că eşti comică Ce-ţi mai trece şi ţie prin cap?! Ai şi tu nişte idei (râde cu gura până la urechi) Tu şi cu Gogu! Păi toată ziua v-aţi certa Se ceartă el cu mine, care sunt mai salariată decât tine ORTANSA (e de aceeaşi părere): Ne-am fi luat de păr în fiecare zi Ar fi fost o nenorocire Zic şi eu aşa, ca să mă amuz CLEMENTINA (amuzându-se din toată inima): Eşti o nebună, Ortanso M-ai făcut să-mi uit necazul Şi zi aşa, tu şi Gogu ORTANSA (bine dispusă): Am fi ajuns de râsul lumii Cred că-mi dădea cu ceva în cap Pa, iubito Ne-am mai înveselit şi noi puţin (Pleacă ) CLEMENTINA (singură, izbucneşte în râs): Ce idei are Ortansa! Ea şi Gogu Păi toată ziua s-ar fi certat! Ce hazlie mai e şi femeia asta! (din ce în ce mai amuzată de absurdul situaţiei) Gogu şi Ortansa (străfulgerată de o înţelegere sigură şi dureroasă) Chiar aşa o să fie (disperată) Gogu şi Ortansa! CORTINA SCENA III Emilian, Ortansa ORTANSA: Te rog să mă ierţi (Îl mângâie matern ) Ai să mă ierţi? Să nu mă judeci prea aspru EMILIAN (rezonabil): Nu ştiu despre ce e vorba Te rog să-mi spui despre ce este vorba şi după aceea am să plâng sau am să râd, după cum o să fie situaţia Dacă o să fie de râs am să râd, dacă o să fie de plâng, am să plâng ORTANSA (îl părăseşte pe Emilian, se retrage spre ieşire, înfricoşată de ceea ce va urma Emilian vrea să se apropie de ea, Ortansa îi face semn să nu se mişte): Eu n-am nici o vină Mă simt extrem de curată Sunt altfel construită, Emilian N-are rost să ne minţim Încă de când eram mică detestam minciuna Nu te iubesc Trebuie să ne despărţim Tu ţi-ai găsit fericirea în muncă, dar eu eu sunt femeie EMILIAN (tace o secunda, apoi capătă o expresie calmă): Sunt perfect de acord Înaintăm formele de divorţ ORTANSA (indignată de calmul bărbatului): Ai şi ajuns la latura strict administrativă? Nu-ţi pare rău că totul s-a sfârşit? N-o să-ţi fie greu fără mine? De ce nu te gândeşti puţin la situaţia grea în care te afli? EMILIAN (nu ştie despre ce e vorba): Care-i situaţia aia grea în care mă aflu? Te rog să-mi explici ORTANSA (jignită şi indignată se apropie de Emilian): Cum nu înţelegi situaţia? Mă despart de tine în mod definitiv N-o să mai fiu soţia ta „La revedere” – asta găseşti tu să-mi spui într-o asemenea împrejurare? Nu te gândeşti la fericirea noastră distrusă? Ce-o să spună lumea? Colegii tăi de birou? Ce-o să spună biata maică-ta, femei bătrână şi suferindă?! Vezi în ce situaţie nenorocită te găseşti? EMILIAN: Care situaţie nenorocită dragă Ortansa? Mi-ai spus că mă nu mă iubeşti, că eşti altfel construită De ce ar trebui să iubesc un om care nu mă iubeşte? Nu e nici o nenorocire, Ortanso Absolut nici o nenorocire E numai linişte şi ordine Adio Şi dacă e adio atunci adio pentru totdeauna ORTANSA: Acuma ţi-ai găsit tu să reciţi din poeţi englezi? Într-o asemenea clipa? EMILIAN: Ce vrei dragă de la mine?! Aşa sunt eu făcut Dacă n-am de ce să sufăr, nu sufăr Nu-mi curg lacrimile pe obraz Sunt o fiară! Altceva decât adio nu ştiu să-ţi spun Ce vrei să-ţi spun? (omeneşte) Dă-mi tu o idee ORTANSA: După ce că eşti rigid, mai eşti şi cinic? Să-ţi dau eu o idee? Poate că nu te mai iubesc din cauza ta Poate tu m-ai adus în pragul divorţului Nu mi-ai îndeplinit rugăminţile mele, şi rugăminţile acelea nu veneau de la o străină, ci exact de la femeia pe care o strângeai cu patimă în braţe Înţeleg să nu intervii pentru străini, dar nici pentru propriul tău cumnat n-ai vrut să intervii EMILIAN: Nu ştiu ce e aia o intervenţie, eu n-am nici o vină ORTANSA: Faci pe prostu’? Cum să nu ştii? EMILIAN: Nu ştiu Mi-ai explicat tu ceva, dar n-am înţeles ORTANSA: Îţi mai explic o dată EMILIAN: Sunt greu de cap N-o să pricep niciodată ORTANSA: Nu mă mai iubeşti, Emilian (sforţare dureroasă) Eu sunt Ortansa, soţia ta EMILIAN (cade pe gânduri): Ortansa ai spus? Am avut eu o nevastă cu numele ăsta? Te-am şi uitat De mult te-am uitat Trebuie să-mi fac nod la batistă ca să-mi aduc aminte de tine ORTANSA (îngrozită): Nod la batistă? Ce glumă vulgară! Astea erau sentimentele tale? Nod la batistă? Şi-ai tăcut?! EMILIAN: Am avut treaba până peste cap Am fost silit să amân rezolvarea problemelor personale (ameninţare uşoară) Acum sunt ceva mai liber ORTANSA: Noi ne-am iubit Nu-ţi aminteşti când colindam străzile ţinându-ne strâns de mână? EMILIAN: Am colindat noi doi străzile ţinându-ne strâns de mână? Eu cu tine? Străzile? Parcurile? ORTANSA (izbucnire pătimaşă): Grădina Icoanei, Emilian Parcul Ioanid, dragul meu Mai fac o ultimă încercare Intervino pentru propriul tău cumnat şi am să cad imediat după aceea în braţele tale EMILIAN: Nu pot să intervin pentru o lichea Există însă o soluţie: să se facă om de treabă Atunci am să intervin Ce zici de soluţia asta? ORTANSA (din nou izbucnire pătimaşă): Eşti cinic, Emilian Cum poţi să pretinzi asta unui om cu părul alb? (Începe să-şi facă bagajele Aşteaptă ca Emilian s-o împiedice După fiecare mişcare se uită la Emilian ) EMILIAN (în loc s-o împiedice, o ajută să-şi facă bagajele): Dragă, rochiile se pun deasupra, să nu se şifoneze ORTANSA (îl împinge uşor la o parte, cu o anume blândeţe): Eşti pur şi simplu inconştient (Emilian vine cu un braţ de rufe în mână Ortansa le ia, cu un sentiment de uimire şi tristeţe, şi tot cu acelaşi sentiment le înfundă în geamantan Emilian vine cu un alt braţ de rufe Întinde rufele Ortansei Ortansa nu vrea să le ia ) Ce faci Emilian? Nu vrei să te gândeşti la fericirea ta individuală? EMILIAN: Nu mă ţine cu rufele în braţe ORTANSA (ia rufele şi le aruncă în geamantan): O să-ţi fie dor de mine O să regreţi principialitatea ta O să-ţi aduc aminte ce înseamnă o intervenţie O să mă rogi în genunchi să-ţi redevin soţie (Emilian se duce la birou şi se apucă să citească un ziar Ortansa îi smulge ziarul ) Lasă presa cotidiană! Te părăsesc pentru totdeauna, fruntaşule pe ramură! Te las singur, evidenţiatule! EMILIAN (tare): În clipa grea a despărţirii citesc presa (rezonabil) Dă-mi dragă, ziarul, că e o ştire care mă interesează ORTANSA: Faci pe nebunu’ cu mine? Nu-ţi dai seama că ăsta e un nonsens? (tare) Sunt foarte frumoasă Am un trup foarte frumos Te rog să te uiţi atent EMILIAN (o examinează atent): Eşti foarte frumoasă ORTANSA: Trupul ăsta n-o să mai fie al tău EMILIAN (n-are nici o pretenţie): Sunt foarte fericit, Ortansa Nici nu ştii cât de fericit sunt Alţi bărbaţi se vor desfăta cu goliciunea trupului tău Dar e normal ORTANSA: Normal, suflet de gheaţă?! Normal, canalie?! Uită-te bine Uite părul meu (şi-l flutură) Uite bustul meu Şoldurile, picioarele Uită-te bine, evidenţiatule! EMILIAN (calm): Şi luna asta am fost evidenţiat ORTANSA: Sunt foarte sensibilă şi plină de feminitate Am simţul umorului Sunt plină de viaţă Ştiu să dansez perfect Ştiu să vorbesc la telefon ca o adevărată femeie „Tu eşti Beatrice? Îţi trimit un pupic ” Ştiu să primesc oaspeţi: „Poftiţi, poftiţi înăuntru! Ce surpriză Vai ce mare s-a făcut Titel! ” Ce-i mai trebuie unui bărbat? EMILIAN: O femeie ORTANSA (cu geamantanul în mână): Eu nu sunt femeie? EMILIAN: Am crezut totuşi că eşti o femei cinstită Acuma, după ce ai arătat atât de limpede cine eşti, de ce să sufăr? Pentru ce să sufăr? ORTANSA: N-ai de ce să suferi? EMILIAN: N-am nici un motiv Pe cuvântul meu de onoare ORTANSA: O să regreţi tu expresiile astea! (Pleacă ) SCENA IV Emilian, Mama Ortansei, Tatăl Ortansei (La început, părinţii Ortansei par a fi un singur personaj, apoi se despart, potrivit sarcinilor fiecăruia ) MAMA ORTANSEI, TATĂL ORTANSEI: Ce s-a întâmplat? EMILIAN: Nimic Ortansa mă părăseşte ORTANSA (suferinţă demnă): Ne despărţim O să rezolvăm mai târziu cu locuinţa MAMA ORTANSEI: Fiţi copii inteligenţi, Ortanso Ascultă sfatul unei mame şi pune geamantanul jos Emilian, tu eşti un om cult, nu lăsa fata să plece EMILIAN: Nu mă iubeşte Ortansa a fost foarte sincere TATĂL ORTANSEI (critic şi autoritar): Ortansa! Ai fost sinceră cu Emilian fără să-ţi întrebi părinţii?! Mai fii o dată sinceră şi spune-i că-l iubeşti ORTANSA (demnă): Papa, eu nu pot trăi fără tandreţe (O sărută pe maică-sa În dreptul tatălui întârzie puţin ) Papa Iartă-mă dacă poţi (Pleacă ) SCENA V Emilian, Tatăl Ortansei, Mama Ortansei (Câteva secunde de tăcere apăsătoare ) MAMA ORTANSEI: Deşi ai vederi de stânga, te iubesc ca pe copilul meu (Îşi aduce şi ea aminte)Dragostea aduce enorm de multă suferinţă Ortansa se va întoarce dacă o să-i ceri iertare E pripită, dar e sensibilă TATĂL ORTANSEI: Ştiu cât ţi-e greu Nu-i uşor să fii părăsit de o femeie atât de frumoasă cum e fiica mea E o bijuterie (Îşi aduce şi el aminte de ceva similar ) Am cunoscut şi eu chinurile pasiunii Am stat şi eu ceasuri întregi cu pistolul la tâmplă (Îl bate pe umăr ) Să nu faci vreo prostie Să nu te apuci să bei! MAMA ORTANSEI: Ortansa e frumoasă, nu mi-e teamă de ea, ea găseşte oricând un bărbat La tine mă gândesc, de parcă ai fi copilul meu Doamne, Dumnezeule! TALĂL ORTANSEI: Gândeşte-te şi la Ortansa, eşti în primul rând mama Ortansei EMILIAN (nu vede drama): Divorţăm! TATĂL ORTANSEI (zâmbind amar): Cum o să te desparţi tu de Ortansa? Fără Ortansa, viaţa o să ţi se pară pustie Vorbeşti prostii, iartă-mă că ţi-o spun deschis MAMA ORTANSEI: Eşti un ginere bun, dar fata îşi are sentimentele ei Fii tare! S-ar putea să te părăsească definitiv Trebuie să fii gata pentru orice lovitură TATĂL ORTANSEI: Nu mai cobi şi tu atâta Cum vezi o nenorocire, cum te îngraşi ca o prepeliţă! MAMA ORTANSEI (încearcă să restabilească armonia): Eu nu cobesc, eu sunt optimistă Ortansa îl iubeşte pe Emilian O să revină ea acasă Eu, ca mamă, am o presimţire TATĂL ORTANSEI: Iluziile sunt primejdioase, dragă De unde să ştim noi ce-i în sufletul Ortansei? (Îl bate protector pe umăr pe Emilian ) Lasă măi băiete, nu te mai perpeli atâta, ia viaţa aşa cum e MAMA ORTANSEI: Ortansa e o fiinţă stranie TATĂL ORTANSEI: Ortansa judecă viaţa ca o fetiţă neştiutoare EMILIAN: Eu seara nu beau decât un ceai TATĂL ORTANSEI: Emilian, băiatule, să nu cazi în patima beţiei Alcoolul e o soluţie temporară EMILIAN (nu vede nici o dramă, dar, enervat de grija părinţilor Ortansei, începe să se comporte aşa cum şi-l închipuie aceştia Capătă o expresie de om distrus): N-o să-mi mai dea telefon la serviciu între unsprezece şi unsprezece şi jumătate Simt că mă înăbuş Mamă-soacră, dă-mi te rog un pahar de apă Ortanso, Ortanso, ce-ai făcut din mine? MAMA ORTANSEI: Emilian! Fii bărbat! Ce Dumnezeu! O să fim iarăşi fericiţi toţi patru laolaltă TATĂL ORTANSEI (după ce observă că sarcina „decisivă” a trecut pe seama soţiei): Vezi, dacă te-ai purtat dur cu ea! Te-a părăsit, mititica EMILIAN (pătimaş, puternic, sfâşietor): Mamă-soacră, dacă Ortansa nu se întoarce, mă sinucid! Chiar în această locuinţă chiar în locuinţa asta, mamă-soacră! Ce spuneţi, o să se întoarcă Ortansa? Tăceţi? Tăceţi? Nu-mi spuneţi nimic? Mă lăsaţi singur cu această suferinţă îngrozitoare? (Se îndreaptă dramatic spre mama Ortansei, dar, când ajunge în dreptul acesteia, se răzgândeşte şi se prăbuşeşte în braţele tatălui ) CORTINA SCENA VI Vasilica, Emilian (Emilian cu o expresie de om distrat şade rezemat de un stâlp ) VASILICA (manifestă în tot timpul acţiunii o modestie subtilă şi vicleană Din cochetărie feminină, se preface mică şi neajutorată şi din această postură emite, prin contrast, idei foarte lucide şi mature): Ce-i cu tine? Arăţi rău de tot Cel puţin asta-i părerea mea EMILIAN (îşi ia o mutră şi mai tragică): Rău e puţin spus Arăt într-un hal fără de hal Am mutra caracteristică omului aflat în pragul sinuciderii VASILICA (mirare dureroasă): La serviciu arătai foarte bine Chiar mă întrebam în sinea mea: „Ce-i cu tovarăşu’ Emilian, aşa de vesel? I-a născut nevasta?” Aşa credeam eu, cu mintea mea de femeie EMILIAN (disperat): Greşeşti, tovarăşă Vasilica (râs nervos) Taci, te rog, iubita mea colegă de birou Taci, te rog VASILICA: Da, greşesc? Se poate Cei care critică ştiu mai bine decât mine EMILIAN: Nici nu ştii ce rană ai deschis fără să vrei De ce mă zbucium eu? VASILICA: Eu ştiu ce să zic?! Poate ai făcut o prostie mai mare decât tine, dar nu sunt foarte sigură EMILIAN (o priveşte drept în ochi): De ce fug eu de societatea oamenilor? Pătrunde în sufletul meu tovarăşă Vasilica Întreabă-mă cu cele mai bune intenţii: „Ce e cu tine, tovarăşe Emilian? De ce stai rezemat de un stâlp?” VASILICA (începe să-şi dea seama de situaţie): Chiar aşa e De ce? EMILIAN (bucuros că se poate destăinui): Nevastă-mea a părăsit domiciliul conjugal Acuma înţelegi privirea mea pierdută? (Vasilica pleacă de lângă Emilian ) Tu-mi eşti colegă de birou Trebuie să mă înţelegi VASILICA (întorcându-se puţin): Ce vrei? EMILIAN: Să mă înţelegi, Vasilico! Am încercat s-o uit, câte n-am făcut pentru asta Uitarea nu dă rezultate Totul e zadarnic! O văd pretutindeni (transfigurat) Frumoasă şi plină de prejudecăţi burgheze Zveltă şi fără principii VASILICA: Eu ştiu ce să spun, măi Emilian?! Presimt că suferinţa ta o să mă lase rece Nu e vina mea EMILIAN (abătut): O văd pretutindeni VASILICA (observă că Emilian se preface Bate din palme): Tovarăşe Emilian, minţi de îngheaţă apele EMILIAN: Se observă? (foarte dezamăgit) Ei, pe dracu! Nu se vede că fără Ortansa zilele mele vor fi serbede şi cenuşii? VASILICA (simplu): Nu prea EMILIAN (dezamăgit de lipsa lui de abilitate): N-am făcut nimic, atunci Nu merge - nu merge Nu ştiu să sufăr pentru o femeie lipsită de caracter Nu ştiu să oftez, să-mi duc mâna la frunte, să trântesc uşile, să capăt o privire pierdută (durere nesfârşită) Zic că nu sunt complex, Vasilico VASILICA: Ce-ar trebui să faci dacă ai fi complex? EMILIAN: Ei, dac-aş fi complex, s-ar găsi o soluţie Aş ruga-o cu lacrimi în ochi să mă ierte, m-aş sinucide, m-aş arunca înaintea trenului, mă rog, aş găsi eu o soluţie VASILICA: Eu sunt o salariată oarecare, dar ştiu că mulţi se laudă cu marea lor complexitate, ca negustorii cu marfă proaspătă (schimbă tonul) Din cauza asta nu-ţi face tu probleme Îţi spun eu pentru ce să-ţi faci probleme De ce ai luat-o de nevastă, tovarăşe Emilian? Când eu ţi-am spus să nu te bagi în familia aia, mi-ai spus că sunt îndrăgostită de tine! EMILIAN: Rea mai eşti şi tu, Vasilico Am să-ţi spun adevărul Din prostie Numai din prostie Prostie grasă, zdravănă M-a dus Îmi vorbea de revoluţia culturală şi eu o credeam VASILICA: Mă scoate din sărite ticăloşia mic-burgheză, n-o să te superi pe mine pentru atâta lucru Aşa sunt eu făcută, Emilian, detest sufletul mic-burghez EMILIAN: Nu fi aşa metodică, Vasilico Revoluţia culturală i se părea drumul cel mai scurt spre salariul meu Îndrăgind salariul meu, îndrăgise totodată şi revoluţia culturală Nu mă înţeleg decât cu femeile cinstite sau cu cele pe care le cred cinstite Cum se deschide uşa casei unei femei goale pe dinăuntru? Cum se mângâie o femeie lipsită de caracter? Cum trebuie să spui bună seara unei femei fără principii? Nu ştiu Nu ştiu să fac intervenţii Nu ştiu să nu-mi iubesc munca Nu ştiu să tac în faţa unei nedreptăţi Nu ştiu să nu ajut un om Nu ştiu să nu iubesc adevărul VASILICA: Cu toate lipsurile tale, eşti un băiat admirabil EMILIAN (o ia de mână pe Vasilica): Am să sufăr în bătaie de joc Părinţii Ortansei îmi cer să cad în genunchi în faţa Ortansei, să renunţ la principii Alţii au făcut cu adevărat aşa ceva Îl ştii pe Tomescu? De dragul unei femei fluşturatice, s-a sinucis cu adevărat În ziua înmormântării lui, femeia cu pricina s-a dus la cinema VASILICA: Poate că-şi cumpărase biletul cu trei zile înainte Cel puţin, aşa judec eu Dar tu? Tu cum o să suferi? EMILIAN: Eu îmi voi îneca amarul în vin Dar în bătaie de joc Şi voi cădea în genunchi în faţa Ortansei, dar în bătaie de joc Şi voi face concesii, dar în bătaie de joc Şi mă voi sinucide pentru o femeie fără caracter, dar în bătaie de joc VASILICA: Şi acum ce faci? EMILIAN: Cum ce fac? (vesel) Mă duc să-mi trăiesc suferinţa Mă duc să-mi înec amarul în vin SCENA VII Gogu, Emilian GOGU (către culisă): Domnu arhitect, dă-mi un coniac mic (după o pauză către paharul gol) Ai fost atent? Ai văzut câtă căldură omenească degajă vocea mea? Am un suflet de copil Vezi că sunt şmecher? Păi nu vezi ce repede reacţionez eu, ce suflet vibrant am? Acu o secundă te-am jignit şi acuma îmi pare rău Mi-ai spus că sunt şmecher Gata, m-a şi durut EMILIAN (îşi face apariţia, se aşează, către culisă, disperat şi politicos): Vreau să-mi înec amarul în vin Dar spune-mi dumneata cum să-mi înec amarul, ce să spun, cum să bat cu pumnul în masă GOGU: Durerea aparţine clientului Ei n-au decât băutura Aşteptaţi o clipă să devin şi eu om Ambiţia mea cea mai mare e să fiu om Trebuie să-mi amintesc gesturile caracteristice Am un mare defect, nu prea am memorie Uitasem Cârpă, nu? EMILIAN: Cine? GOGU (ştie el ce ştie): Cum cine? Dama pentru care suferi! Am avut dreptate Vin de Drăgăşani Vin de Drăgăşani se bea în caz de neplăceri amoroase Pentru neplăceri la serviciu se bea Muscat-Otonel Ia spune, e o cârpă, nu? EMILIAN: Nu Nu e o cârpă E o zdreanţă GOGU (concesiv): Şi aşa e bine Dacă e zdreanţă, trebuie să suferi pentru ea Merită! EMILIAN: M-a înşelat cu un alt bărbat Unul care nici măcar nu seamănă cu mine GOGU (se ridică în picioare): Dacă ai răbdare, îţi explic eu de unde vine suferinţa asta Era cu tine femeia, o strângea, cum e şi natural, de altfel, la pieptul tău acum e cu altul; asta-i diferenţa? EMILIAN (e încântat că are prilejul să-şi trăiască „drama” Cade cu capul pe masă): Îmi vine să-mi iau lumea în cap GOGU (dezamăgit): Ar trebui să te sinucizi EMILIAN (se trezeşte brusc): Să mă sinucid fiindcă nu mă iubeşte? Şi cum se numeşte aşa ceva? GOGU: Patimă oarbă, domnule! EMILIAN (dă din umeri): Nu ştiu ce e aia o patimă oarbă Poate ştiam, dar am uitat De-aia beau, vreau să-mi amintesc… (trânteşte paharul) Dar nu reuşesc Vreau să ştiu ce e aia patimă oarbă GOGU: Aşa este Dar eu sunt fericit EMILIAN: Aveţi satisfacţii în muncă? GOGU (se uită îngrozit): Ce-s alea satisfacţii în muncă? E pentru prima oară când aud aşa ceva Munca mă plictiseşte şi mă oboseşte (simplu) Nu e oare asta fericirea? EMILIAN (încordat): Nu înţeleg ce spuneţi GOGU: După fericirea asta a venit altă fericire Şi-a părăsit bărbatul pentru mine Trebuie s-o cunoşti O cheamă Ortansa O cunoaşte tot Bucureştiul EMILIAN (sincer): Ortansa? N-am auzit niciodată de o femeie cu numele ăsta GOGU: Înaltă, voinică, splendid exemplar EMILIAN (îşi încordează memoria): Ortansa aţi spus? Ortansa? N-o cunosc GOGU: Dar totuşi nu sunt pe deplin fericit Nu mi-e teamă de moarte Nu mi-e teamă de bătrâneţe EMILIAN: Bolile? GOGU: Nu Bolile vin mai târziu Controlul financiar De asta nimeni nu scapă EMILIAN: Sunt şi oameni cinstiţi GOGU (îl priveşte încruntat): Cum adică? Cine sunt ăştia? Unde trăiesc? Cu ce se hrănesc? Ce vor? EMILIAN (încercare zadarnică): Cum să vă explic Cineva care trăieşte din munca lui GOGU: Din munca lui? De ce să trăiască din munca lui? De ce să nu trăiască din munca altora? Taică-meu a trăit din munca a o mie de muncitori, şi a murit cu surâsul pe buze împăcat şi fericit A jefuit pe alţii, dar s-a gândit şi la fericirea lui Ajunge cu amintirile Apropo, ce spui de complexitatea vieţii? Fostul bărbat al Ortansei lucrează chiar la controlul financiar EMILIAN: Grozavă chestie Tocmai la controlul financiar! GOGU: Faceţi şi dumneavoastră legătura Ce, n-aveţi putere de asociaţie? E nebun după ea, e în stare de orice EMILIAN (amuzat): De orice? GOGU: Absolut orice Dacă se ocupă el de cazul meu, scap Îi spun doar atâta individului: „Închide ochii şi ţi-o dau pe Ortansa Ia-o ” EMILIAN: Şi i-o dai pe Ortansa? GOGU: I-o dau, i-o dau Eu sunt om de cuvânt Până atunci mă şi plictisesc de femeie Am eu grijă să mă plictisesc de ea până atunci Ca să fie o chestie mai omenească, am să şi sufăr puţin la despărţire Aşa e şi frumos Am iubit-o, trebuie să şi sufăr puţin EMILIAN (vrea să-i afle numele, politicos): Cu cine am avut onoarea? GOGU: Numele meu? Ce importanţă are? Am uitat de mult (Iese ) SCENA VIII Emilian, Vasilica VASILICA: Ţi-ai înecat amarul în vin? Ei, cum a fost? EMILIAN: Mi-am descoperit rivalul L-am găsit! VASILICA: Aşa repede? Cine e? EMILIAN: Un individ care se teme de controlul financiar Deşi nu ştie cine sunt, e convins că mă are la mână Dacă închid ochii, mi-o dăruieşte pe Ortansa Trebuie să-i aflu numele (Îi vine o idee ) Mă duc la Ortansa, cad în genunchi în faţa ei, îi spun că fără ea viaţa mea n-are sens, şi aflu numele individului Peste ticăloşia veche a crescut altă ticăloşie, apoi încă alta, straturi, straturi, groase şi grase ca un porc mistreţ VASILICA (fericită): Aşa, Emilian, înjură, Emilian! Când e vorba de idioţi şi ticăloşi, şi eu înjur ca la uşa cortului A devenit aproape o obişnuinţă EMILIAN (energic): La revedere, Vasilico! Mă duc să cad în genunchi înaintea Ortansei şi să aflu numele delapidatorului (După puţin, Emilian se întoarce ) Ce dracu am să fac? Tare mi-e teamă că n-am s-o recunosc pe Ortansa Cum îmi dau seama că e ea, dacă nu mai ştiu nici cum arată la faţă? E blondă, e brunetă, e mică de statură, e înaltă? Ia spune-mi tu, cum arată? VASILICA: Ortansa? (Dă din umeri ) EMILIAN: Spune-mi cum arată Vrei să cad în genunchi în faţa alteia? CORTINA SCENA IX Emilian, Ortansa EMILIAN (o recunoaşte, în cele din urmă, pe Ortansa Totuşi nu e foarte sigur Aleargă după ea şi-i cade în genunchi): Dacă nu vă supăraţi, dumneavoastră aţi fost soţia mea? ORTANSA (stăpână pe situaţie): Te faci că nu mă cunoşti? Ridică-te, evidenţiatule! EMILIAN: Nu mă ridic, Ortansa Aici rămân până când ai să mă iubeşti din nou, cu aceeaşi dragoste curată ORTANSA: Nu mă meriţi, Emilian Iubesc pe altul! EMILIAN (interesat): Cum se numeşte? ORTANSA (cu demnitate): Numele lui e Gogu Scarlat (Emilian se ridică şi fuge Ortansa, după el ) Să rămânem prieteni, Emilian CORTINA SCENA X Gogu, Ortansa GOGU (continuă o discuţie începută): Nu mi-e teamă de moarte Mi-e teamă de controlul financiar Dacă nimeresc tocmai la Emilian al tău? ORTANSA: Ar fi ideal, dragul meu Chiar azi mi-a spus că fără mine nu concepe viaţa GOGU: Dar dacă n-o să fie Emilian? Nici n-am curajul să mă gândesc ORTANSA: Am o presimţire, iubitule Emilian o să-ţi verifice actele GOGU: Te iubesc! (Gogu şi Ortansa se îmbrăţişează pătimaş) SCENA XI Emilian, Vasilica VASILICA (continuă o discuţie începută): Tu n-ai sânge în vine? Tu nu eşti om? Uită-te (Îl ia de mână şi-l trage mai aproape de planul 2 în care Gogu şi Ortansa se sărută ) Ce patimă nebună! Buzele lor se întâlnesc într-o sărutare pătimaşă Uită-te, Emilian EMILIAN: Nu văd nimic deosebit Absolut nimic deosebit Fosta mea soţie se dăruieşte sufleteşte şi fiziceşte unui alt bărbat Asta e tot VASILICA (pătimaş): Asta e tot? Ucide-ţi rivalul cu o lovitură de topor! Dacă vrei îţi fac eu rost de un topor EMILIAN: Care rival? Care topor? Dacă cineva nu mă iubeşte, nu-mi aparţine Ce e aia rival? Vorbeşti prostii Nu înţeleg nimic Sunt greu de cap VASILICA (n-are timp să-i răspundă): Încă o femeie Se îngroaşă gluma (Se dau amândoi la o parte ) SCENA XII Clementina, Gogu, Ortansa CLEMENTINA (un şal negru şi foarte lung îi flutură dramatic pe spate Bate nervoasă la uşă): Deschide, Gogule, e ceva foarte presant (Gogu nu răspunde ) Nu-ţi cer să mă iubeşti, Gogule E ceva care te interesează pe tine GOGU (crapă uşa): Nu mă interesează nimic Du-te acasă CLEMENTINA: N-are importanţă că ţipi la mine Ţipă cât vrei, Gogule Eu sunt fericită că te văd, că-ţi aud glasul GOGU (se apleacă în faţa ei): Poţi să-mi şi mângâi părul meu negru ca pana corbului Mângâie-l şi du-te acasă! CLEMENTINA (durere şi sarcasm): Acasă, Gogule? Există casă fără tine? Acasă mă trimiţi tu, Gogule? Asta e un nonsens, Gogule! GOGU: Ce vrei dragă de la mine? Am avut o dată o explicaţie (Gogu deschide uşa La apariţia Clementinei, Ortansa îşi pune cu demnitate un capot peste umeri Clementina aruncă rivalei o privire tăioase ) După ce mi l-ai răpit, degeaba îţi mai pui capotul ORTANSA (învingătoare): Eu nu răpesc bărbaţii Ei mă răpesc pe mine CLEMENTINA (se repede asupra Ortansei): Am să te ucid, ordinaro! Nu scapi tu de mânia lui Dumnezeu! GOGU (intervine în această luptă): Fără scandal, Clementino, eşti doar o femeie superioară Trebuie s-o respecţi pe Ortansa ORTANSA: Spune-i să-ţi dea fotoliile Noi n-avem pe ce sta CLEMENTINA: Eu mai am şi anumite criterii morale Nu multe, dar mai am Ce-i rău în asta? GOGU: Vezi, Clementino, chiar tu recunoşti CLEMENTINA (pătimaş): Nu-i adevărat, Gogule Şi eu pot să fiu vulgară ca Ortansa Pot să spun nişte cuvinte deşuchiate de să roşeşti de ruşine Şi tocmai când te aştepţi tu mai puţin Eu sunt mai pudică din fire, dar am să fac un efort O, Gogule, numai puţină răbdare să ai Ai să vezi, Gogule, ce-i în stare Clementina ta Am să fiu vulgară, Gogule, îţi jur! ORTANSA (cu superioritate): O să-ţi lipsească naturaleţea, stimată doamnă Glumele tale vulgare or să semene cu o slujbă bisericească CLEMENTINA (arată spre Ortansa): Vipera asta GOGU: Ei, ce-i cu ea? CLEMENTINA: Gogule, soţul ei se ocupă de cazul tău Am aflat asta în mod cu totul întâmplător ORTANSA: Uraaaa! Bravo, Clementina! Eşti grozavă, Clementina! Eşti superbă GOGU (o sărută pe Clementina): Îţi mulţumesc, Clementina! ORTANSA: Nu ţi-ai atins scopul, doamnă N-ai adus o veste proastă Ai adus o veste bună, o veste foarte bună Vrei o cafea, Clementina? Tu cât zahăr pui? (Bătăi în uşă ) CLEMENTINA: Emilian! O să te ucidă, Gogule! GOGU (demn): Plecaţi Lăsaţi mă singur cu nebunul! SCENA XIII Emilian, Gogu EMILIAN (încet, politicos): Bună seara! Dacă nu vă supăraţi, dumneavoastră sunteţi omul care mi-a furat fericirea? GOGU (se uită înfricoşat la Emilian Îl recunoaşte: bărbatul cu care a discutat la cârciumă): Parcă am avut onoarea (brusc) Care fericire? EMILIAN (explică politicos): Fericirea conjugală GOGU: Ce am eu cu fericirea dumitale? EMILIAN (respectuos): O, nu vă supăraţi Dumneavoastră mi-aţi furat mişeleşte, prin viclenii şi cuvinte dulci, prin fel de fel de promisiuni, abuzând de naivitatea ei, femeia visurilor mele? GOGU (demn): Da Eu, şi ce doriţi? EMILIAN (după o clipă de tăcere, ca şi cum ar vrea să se scuze): Am venit să vă ucid Vă rog să nu vă supăraţi GOGU (cu seninătate): Chiar aşa: de ce m-aş supăra? EMILIAN (rezonabil): Vă ucid şi plec Dacă lovitura e bine calculată, durează foarte puţin Nu stau mult GOGU (tare): Vă poftesc să părăsiţi încăperea: EMILIAN (îl linişteşte): Plec după ce dumneavoastră veţi fi o baie de sânge Eu fac moarte de om GOGU: Dumneavoastră lucraţi la controlul financiar? Verificaţi actele mele? EMILIAN: Verific actele dumneavoastră GOGU (cu o uşoară melancolie): Dacă treceţi cu vederea anumite contradicţii din actele mele cu durere, o să mi-o smulg pe Ortansa din suflet (sobru) O să-mi fie foarte greu EMILIAN: Mă gândesc şi vă comunic rezultatul În sufletul meu se dă o luptă Nu ştiu încă ce o să aleg GOGU (tare): Cum nu ştiţi? Fericirea! (şi mai tare) Bucuria dragostei! EMILIAN: Mă frământ şi vă răspund (cu o voce stinsă, pare zdrobit de mari lupte interioare) Pentru Ortansa, renunţ la orice principii Nu se poate fără Ortansa Am încercat, m-am luptat Am să închid ochii GOGU (îl sprijină): Eşti un om inteligent! Asta se numeşte fericire! (Deschide larg ferestrele ) Ce noapte divină! Uită-te acolo Nu, nu acolo Acolo unde e mâna mea Acolo e Calea Laptelui Dincolo e Ursa Mică (Lumina scade treptat Heblu ) SCENA XIV Ortansa, Gogu GOGU (sincer mirat): Vezi că despărţirea de tine îmi zdruncină sufletul? Uite, simt că se petrece ceva cu mine Realmente, sunt emoţionat Dă-mi o şuviţă din părul tău ORTANSA (îşi smulge o şuviţă): Eşti mult mai sensibil decât credeam Îţi aminteşti, Gogule? Devenisem, la un moment dat, o singură fiinţă Să-ţi păstrezi sănătatea Să mănânci mai mult Să nu mai fumezi trei pachete pe zi Adio, Gogule SCENA XV Gogu, Clementina CLEMENTINA: Te-ai întors, Gogule? GOGU: Nu m-am întors Unde vezi tu că m-am întors? CLEMENTINA: Ortansa nu-i pentru tine, Gogule Gogule, simpla ta prezenţă mă tulbură Când lipseşti tu, mobila n-are viaţă Nu te dau Ortansei! Vreau să te păstrez, Gogule! GOGU: Ai spus că ai şi tu părerile tale despre viaţă Că, în definitiv, nu eşti o roabă De câte ori nu ne-am certat pe tema asta? Că tu deteşti minciuna CLEMENTINA (profund indignată): Eu detest minciuna? Minciuna, Gogule? GOGU: Da Minciuna Ai spus că şi tu eşti om CLEMENTINA: Am spus eu că sunt şi eu om?! GOGU: Da chiar aşa ai spus CLEMENTINA (dramatic): Nu-i adevărat! GOGU: Ba este! Nu minţi! Vezi ce memorie am eu, Clementina? Faptul că prezenţa ta mă tulbură, asta e tot ceva omenesc, nu-i aşa? CLEMENTINA: De ce mă întrebi tocmai pe mine, Gogule? Asta voiam să te întreb şi eu pe tine Şi eu sunt foarte curioasă (extaz) A venit fericirea! SCENA XVI Clementina, Gogu, Ortansa (Ortansa apare în pragul camerei, distrusă ) GOGU (o părăseşte pe Clementina şi se îndreaptă spre Ortansa Ortansa îşi pleacă fruntea, zdrobită Gogu îi ridică bărbia şi o priveşte în ochi): Niciodată n-ai să ştii tu, Ortansa, cât am să sufăr pentru gestul brutal pe care-l voi comite chiar acuma Prin câte am să trec eu după aceea (O pălmuieşte ) ORTANSA (conştiinţa vinovăţiei e mai puternică decât jignirea suferită): N-am nici o vină, Gogule Emilian nu mă iubeşte M-a aruncat ca pe o cârpă CLEMENTINA: Du-te la soţul tău legitim Nu mai sparge casele oamenilor ORTANSA: Gogule tu eşti un sfânt! CLEMENTINA: Ascultă ce spune, Gogule! (Ortansei) Te lăudai că suceşti capul bărbaţilor GOGU: Taci din gură, Clementino! (Ortansei) Nu sunt un sfânt, idioato Sunt o lichea ORTANSA: Pentru mine eşti un sfânt Eu aşa te văd GOGU: Nu, bufniţo, nu sunt un sfânt Trebuie să te apropii de Emilian, el să-şi dea seama că te-ai schimbat, să te iubească, să-i faci copii graşi şi dolofani şi eu să scap de închisoare Nu înţelegi? Curvo! ORTANSA: Eu, curvă, Gogule? CLEMENTINA: Gogu judecă înainte de a pronunţa fiecare cuvânt ORTANSA: Te iubesc, Gogule! GOGU (dă femeile la o parte, cu dispreţ): Nu v-am iubit bufniţelor neputincioase Nu sunteţi nimic Nu sunteţi femei N-aveţi suflet Vine controlul financiar Gogu nu moare! Gogu se transformă! Adio! Adio! Gogu cel fără scrupule şi principii! Va fi un alt Gogu Hai, fetelor, repede, repede! Fiţi serioase! Fiţi cinstite! Iubiţi adevărul! Detestaţi minciunea! Aspiraţi să deveniţi mame Duceţi-vă la muncă! Legănaţi-vă pruncii! CLEMENTINA: Dacă l-ai iubit cu adevărat (pauză chinuitoare) ajută-l să devină om cinstit (Mai departe nu ştie ce să facă Clementina îi face semn Ortansei să-l lovească peste obraz Ortansa îl loveşte peste obraz şi încântată că şi-a îndeplinit misiunea se retrage lângă Clementina Gogu rămâne stană de piatră A uitat ce trebuia să facă sau nu poate să o facă Ortansa şi Clementina îl privesc îngrozite ) ORTANSA şi CLEMENTINA (unite în această clipă grea): Gogule, ia-te cu mâinile de cap Aşa procedează un om care regretă ceva Gogule, Gogule, ia-te cu mâinile de cap! Aşa procedează un om care regretă ceva Regretă, Gogule, că vine controlul Regretă, Gogule, regretă! (cu lacrimi în ochi) Nu sta nemişcat, Gogule! Ia-te cu mâinile de cap! Regretă, Gogule, regretă! (Cortina cade peste strigătele disperate ale femeilor şi încercările neputincioase ale delapidatorului Gogu ) CORTINA 